ஆனந்த், கார்ல்சன் இருவருக்கும் இடையேயான ஆட்டங்கள் சென்னை ரீஜன்சி விடுதியில், 2013 நவம்பர் 9 முதல் 28 வரை இடம்பெற்றன. 12 மரபார்ந்த ஆட்டங்களும் மாலை 3 மணிக்கு (09:30 ஒசநே) ஆரம்பமாயின. 2, 4, 6, 8, 10 மற்றும் 11 ஆம் ஆட்டங்களின் பின்னர் ஓய்வு நாட்கள் தரப்பட்டன. 6.5 புள்ளிகள் முதலாவதாகப் பெறும் போட்டியாளர் வெற்றி பெற்றதாக அறிவிக்கப்படுவார். நவம்பர் 26 இல் நடைபெறும் 12வது ஆட்டத்தில் இருவரும் சமமான புள்ளிகளைப் பெற்றிருந்தால், 28 ஆம் நாள் கூடுதல் ஆட்டம் (tie-break) நடைபெறும்.

முதல் 40 நகர்வுகளுக்கு ஒருவர் 120 நிமிடங்கள் வரை எடுத்துக் கொள்ளலாம், தொடர்ந்து 41-60 வரையான நகர்வுகளுக்கு ஒருவர் 60 நிமிடங்கள் வரியும், ஆட்டத்தை முடிப்பதற்கு ஒருவர் மேலும் 15 நிமிடங்கள் வரை (ஒரு நகர்வுக்கு 30 செக்கன்கள்) எடுத்துக் கொள்ளலாம்.

இவ்விறுதிச் சுற்றுப் போட்டியின் வெற்றியாளர் கார்ல்சன் 1.53 மில்லியன் டாலர் பணப்பரிசும், ஆனந்த் 1.02 மில்லியன் டாலர் பணப்பரிசும் பெற்றுக் கொண்டனர்.

ஆட்டமும் நிகழ்ச்சி நிரலும்
இறுதிச் சுற்று
போட்டியாளரைத் தேர்ந்தெடுக்கும் சுற்று
ஆட்டம் 2, ஆனந்த்-கார்ல்சன், ½–½